Tora Augestad

Tora Augestad (født 10. desember 1979 i Bergen) er en norsk sanger, dirigent og skuespiller. Hun fokuserer på jazz, musikkteater, moderne musikk og kabaret. Sin scenedebut fikk hun med hovedrollen i musikalen Annie i 1994, men allerede i 1993 kom hun til finalen i TV 2s talentkonkurranse.


== Biografi ==
Augestad fikk sin utdanning ved Norges musikkhøgskole i Oslo og Kungliga Musikhögskolan i Stockholm og har studert sang med blant andre Torsten Föllinger og Ståle Ytterli, både klassisk stil og jazz. Hun har master i kabaretsang ved Norges musikkhøgskole med særlig vekt på Hanns Eisler, Kurt Weill og amerikansk kabaret. 
Tora Augestad sang i Det Norske Solistkor fra 2000–2005 og vokalgruppen Pitsj fra 1999–2006. Hun er vokalist i ensemblet Music for a while som gav ut platen Weill Variations høsten 2007 (Grappa). Høsten 2012 kom de med albumet Graces that refrain som ble omfavnet av norsk presse. Hun har vært solist på juleturneen til The Source, medvirket i ulike kabareter og operaer og vært skuespiller/sanger ved Teater Ibsen i Skien samt ved Riksteatret. Hun dirigerte Norges ungdomskor i 2004–2006. Synger i trioen BOA. Hun har vært solist med diverse orkestre og ensembler, blant annet med Oslo Sinfonietta under Oslo Kammermusikkfestival.
Augestad flyttet til Berlin våren 2007 og har siden arbeidet med noen av Europas fremste ensembler for moderne musikk, blant annet Ensemble Modern og Klangforum Wien.
15. oktober 2010 var Tora Augestad gjest i programmet Beat for beat på NRK1.
Siden 2009 har Augestad arbeidet med den sveitsiske stjerneregissøren Christoph Marthaler. Hun har medvirket i følgende av hans produksjoner ved operaen i Basel: som solist i Wüstenbuch (opera av Beat Furrer), i Meine faire Dame – ein Sprachlabor (2010–), Lo Stimolatore Cardiaco (2010/11) og i den svært suksessrike forestillingen King Size - eine enharmonische Verwechslung (2013). 
I 2012 debuterte Tora Augestad ved operaen i Zürich i en ny produksjon av Christoph Marthaler med blant andre Anne Sofie von Otter.
I 2013 sang Augestad i Marthalerforestillingen Letzte Tage, ein Vorabend ved Wiener Festwochen. Sammen med Oslo-Filharmonien vant hun Spellemannprisen 2018 i klassen klassisk for utgivelsen Portraying Passion, med verk av Marcus Paus, Kurt Weill og Charles Ives.


== Diskografi ==
AlbumKonzert für Klavier und Orchester (2009), med Beat Furrer, Nicolas Hodges, WDR Sinfonieorchester Köln, Peter Rundel, Petra Hoffmann, Eva Furrer, Kammerensemble Neue Musik Berlin, Isabelle Menke & Uli Fussenegger
Over the Piano – American Cabaret Songs (2009), med Ivar Anton Waagaard
Wüstenbuch • Ira-arca • Lied • Aer (2014), med Beat Furrer, Klangforum Wien, Trio Catch, Sébastien Brohier, Mikhail Dubov, Hélène Fauchère, Eva Furrer, Uli Fussenegger & Vladislav Pesin
Portraying Passion (2018), med Oslo-Filharmonien
Good Vibes in Bad Times (2020)


=== Pitsj ===
Pitsj (2006)
Gjenfortellinger (2009)
Snø (2014)Singler/EP-erVoi Voi/Splitter pine (2006)
Den du veit (2006)


=== Music for a While ===
Music for a WhileWeill Variations (2007)
Graces That Refrain (2012)
Canticles of Winter (2014)


=== Karuzela ===
KaruzelaOsiecka Norway (2011)
Polske sanger på norsk (2011)


=== BOA ===
BOAmOOn Over tOwns (2013)Deltar påTone Hulbækmo: Kyrja (1999)
Cecilie Ore: Adam & Eve: A Divine Comedy (2002)
Det Norske Solistkor: Nocturnus (2003)
Det Norske Solistkor: Telling What Is Told (2006)
The Source: The Source: Of Christmas Live (2007)
Gunnar Roalkvam & Håkon Berge: Byterminalen (2008)
Jan Eggum: Kjærlighet og ærlighet 1 (2011)
Kammerkoret NOVA: To Whom We Sing (2011)
Jan Eggum: Kjærlighet og ærlighet (2011)
Rolf Borch, Bergen filharmoniske orkester & Juanjo Mena: Ørjan Matre: Inside Out (2012)
Ketil Bjørnstad: Sanger om tilhørighet (2016)
Henrik Hellstenius: Ophelias: Death by Water Singing (2016)
Trygve Seim: Rumi Songs (2016)


== Referanser ==


== Eksterne lenker ==
(en) Offisielt nettsted 
(en) Tora Augestad – kategori av bilder, video eller lyd på Commons 
(en) Tora Augestad på Discogs 
(en) Tora Augestad på MusicBrainz 
(en) Tora Augestad på Songkick 
(en) Tora Augestad på AllMusic 
(en) Tora Augestad på Internet Movie Database 
Tora Augestad – Profil hos Sceneweb
Anmeldelse av konsert under Ultima 2006 – Magnus Andersson, Mic.no, 16. oktober 2006
Anmeldelse av konsert med The Source: of Christmas – Bjørg Raaen Eriksen, Gjengangeren, 8. desember 2006
Anmeldelse av Music for a while-plata Graces that refrain – Erling Wicklund, NRK Jazz, 17. september 2012
Nøkkelen til suksess: Tora Augestad – Portrettprogram i serien Nøkkelen til suksess på NRK2, 5. oktober 2015
Music for a while sin hjemmeside